НЧ "ЕЛЕНКО ЦЕНОВ - 1896" с. Горно Церовене, ул. "Главна"28 , E-mail elenkocenov1896@abv.bg

План за работа на

 НЧ „Еленко Ценов-1896“ с. Горно Церовене за календарната 2024год.

 УВАЖАЕМИ ГОСПОДИН КМЕТ ,

 Дейността на Народно читалище "Еленко Ценов-1896" през 2024г. ще бъде съобразена със ЗНЧ, с “ Устава на читалището“ и с предложенията постъпили от Председателя и Читалищното настоятелство. Тази програма обобщава най-важните моменти в работата на читалището през идната година.

 ЦЕЛИ И ЗАДАЧИ:

 - Запазване и популяризиране на местните културни традиции и обичаи.

 -Продължаване на добрите традиции в културната дейност, в художествената самодейност и включване на нови форми и дейности.

 - Запазване на създадените самодейни колективи, кръжочни и клубни форми.

 - Увеличаване броя на участниците в читалищната дейност.

 - Утвърждаване на отношение на толерантност и уважение към етническите малцинства.

 - Осигуряване на достъп до информация и увеличаване броя на потребители в библиотеката.

 - Развиване на сътрудничество между читалищата на територията на общината.

 - Осъществяване на дейностите от културния календар.

- Поддържане и старателно стопанисване на предоставената ни материална база.

 - Ремонтни дейности и кандидатстване по програми.

 - Повишаване квалификацията на секретаря на читалището.

 За постигането на целите, читалището да извършва следните дейности:

 1.Библиотечна дейност:

 1.Обогатяване и попълване на библиотечния фонд с нови съвременни заглавия, с цел по-качествено обслужване и увеличаване броя читатели.

 2. Организиране на индивидуална и културно-масова дейност с различни целеви групи, обособяване на тематични кътове по повод празници и годишнини, представяне на презентации, посветени на значими събития и личности.

2. Художествено - творческа дейност

 За изпълнението на тази дейност към читалището функционират: танцов състав, певчески групи от деца и възрастни, смесена театрална група,Лазарки, Коледарска група, както и кръжок по изобразително и арт изкуство, по растениевъдство и кулинарен кръжок.

 1.Организиране на мероприятия, свързани със съхраняването на местните традиции и обичаи и запазване автентичността им.

 2. Организиране на празници, фестивали, събори, творчески вечери, спортни занимания и др.

 3.Активно участие на самодейните състави и индивидуалните изпълнители в общински, регионални, областни, национални и международни фестивали и събори.

 4.Специално внимание и подкрепа на младите таланти за включването им в дейността на читалището.

. 3.Издирвателска дейност

 1.Обогатяване на създадения етнографски кът.
 2.Събиране на снимков материал за значими за селото събития.

 4.Други дейности

 1. Организиране акции по почистване на черквата за Великден.

 2.Акции по почистване около читалището и засаждане на цветя.

КУЛТУРЕН КАЛЕНДАР

ЯНУАРИ

 – Организиране на местен традиционен празник "Ивановден", ритуал на р.Огоста.

 – Бабин ден, пресъздаване на обичая „ Бабуване“.

ФЕВРУАРИ

 – 1.02.2024г.-„ Трифон Зарезан“ – зарязване на лозя и конкурс за най-добро вино.

 – Отбелязване Деня на Левски. Урок по родолюбие в библиотеката.

 – От 15.02.2024г. – Творческа работилница за изработка на мартеници.

МАРТ

 – Баба Марта – традиционно връзване на мартеници и изложба.

 – Честване Националния празник на Република България.

 – Тържество по повод Международния ден на жената. Изложба на плетива и ръкоделия, изработени от жени.

 – Сирни заговезни – пресъздаване на обичая „Прошка“.

 –Пролетен карнавал.

 – Благовещение – ритуал, изложба на постни ястия.

АПРИЛ:

 –Отбелязване международния ден на хумора и шегата.

 – Седмица на детската книга ( от 1.04. до 5.04.2024г.) Добре дошли в дома на книгата.

 – 27.04.2024г. – Лазаровден – пресъздаване на обичая.

МАЙ .

 – Великден– украса на Великденско дърво и детска работилница за боядисване на яйца.

 – Изложба за най-шарено яйце.

 – Празничен концерт, по случай Деня на славянската писменост и на българската просвета и култура.

ЮНИ

 – Празник посветен на Деня на детето.( игрите на баба и дядо„Нарисувай мечта”, песни, игри и рисунки на асфалт)

 – Спасовден - в местната черква- Курбан за здраве и берекет.

 – Еньовден – пресъздаване на обичая.

 – Петровден - местен обичаи и курбан за здраве в местността Петрови кръст.

ЮЛИ

 – „Лятна работилница”-отваря врати за децата читалня на открито, организиране на конкурси за рисунки, спортни игри, народни танци и песни.

 – Откриване на жътвената кампания – пресъздаване на обичая “ Зажънване“ на полето.

АВГУСТ

 – Курбан за здраве и берекет по случай Илинден в местността Камен кръст.

 – Спортни състезания – турнири по футбол, народна топка, тенис на маса , шах и др.

 –Екскурзия с образователна цел.

СЕПТЕМВРИ

– 7.09.2024г.– Тържество на читалището, фестивал „Родило се, преродило“, с участие на колективи от др. читалища от нашата и др. общини.

– Край на лятото в библиотеката и изпращане за първия учебен ден.

– 22 септември - Ден на независимостта - беседа, свързана с историческото събитие.

ОКТОМВРИ

 – Отбелязване деня на възрастните хора – организиране на музикална вечер.

– Кулинарна изложба „ Вкусна трапеза“ , с характерни за сезона ястия.

Ноември

– Ден на Народните Будители– библиотечна изложба.

– Отбелязване деня на християнското семейство.

ДЕКЕМВРИ

– От 1 декември - работилницата на Дядо Коледа. Изработване на сурвакници, Коледни играчки и картички. Украсяване на Коледно дърво.

–Никулден –организиране на тържество с основен продукт рибата.

– Коледари - група младежи, облечени с български народни носии, ямурлук, калпак и овчарска гега обикалят домовете , пеят коледни песни и наричания за здраве и берекет.

– Коледно-Новогодишно тържество с програма от самодейците.

27.10.2024 г. Секретар-библиотекар:

с. Горно Церовене /Антоанета Евстатиева/

 Председател:

 /Ваня Панталеева/

 –